Chevron

**Chevron Corporation** é unha compañía petroleira e enerxética estadounidense herdeira da antiga *Socal.* en California, após a disolución da Standard Oil en 1911. Ten importantes explotacións de petróleo e gas natural, refinarías de petróleo, e barcos de petróleo. 

Nun período de máis de corenta anos, John D. Rockefeller levou a Standard Oil a ser unha das maiores compañías do mundo. Hoxe ten a súa sede en Houston, Texas, e declarou 43.039 empregados en 2025.

## Historia 
A orixe da Chevron está na *Pacific Coast Oil Co.*, integrada en *Standard Oil* no ano 1900. Logo da desmembración do *trust* Standard Oil en 1911, a compañía californiana converteuse nunha empresa independente e, en 1926, adoptou o nome de **Standard Oil Company of California**, coñecida tamén como **Socal**.esquerda|miniatura|Gasolineira da Chevron mantendo no seu logotipo unha referencia á súa antecesora, Standard Oil, para a protección dos dereitos de marca.Polo seu volume de vendas (27.342 millóns de dólares) ocupou en 1983 o undécimo entre as maiores empresas industriais do mundo da economía de mercado. Nese ano empregou a máis de 40.000 traballadores e logrou uns beneficios de 1.590 millóns de dólares.En 1984 Socal acordou a compra de Gulf Oil por arredor de 13,3 mil millóns de dólares, na altura a maior fusión corporativa da historia. A empresa pasou a operar co nome de **Chevron Corporation**.  

En 1987 ocupou, polo seu volume de vendas (26.015 millóns de dólares), o 23º lugar entre as maiores empresas industriais do mundo en economía de mercado. 

En 2001 Chevron fusionouse con Texaco e pasou a chamarse **ChevronTexaco**.  

En 2005 recuperou o nome de **Chevron Corporation**.  

En 2009  foi clasificada pola revista *Fortune* como a quinta empresa do mundo na lista *Global 500* con maior fluxo monetario por volume de ingresos. 

### Actividades 
Chevron desenvolve actividades de exploración e produción de petróleo e gas natural, así como de refino, transporte, comercialización de combustibles, lubricantes e produtos químicos. Nos últimos anos tamén declarou o obxectivo de medrar en enerxia renovábel, captura de carbono e outros negocios de menor intensidade de carbono. 

### Controversias 
Chevron e algunhas das súas predecesoras estiveron implicadas en polémicas xudiciais, ambientais, fiscais e políticas. 

* O chamado *Great American streetcar scandal* afectou a *Socal*, condenada no caso *United States v. National City Lines* por conspiración para monopolizar a venda de autobuses, combustible e outras subministracións a compañías de transporte urbano.

* Chevron estivo implicada nun litixio ambiental en Ecuador relacionado coas operacións de Texaco na Amazonia entre 1964 e 1992. En 2011 e 2012 a xustiza ecuatoriana condenou a compañía ao pagamento dunha indemnización de 9,5 mil millóns de dólares. Decisións xudiciais nos Estados Unidos e na arbitraxe internacional consideraron que aquela sentenza fora obtida mediante fraude.

* Chevron foi obxecto dun litixio en Australia por prezos de transferencia. Os tribunais concluíron que a empresa reducira artificialmente a súa base impoñíbel mediante un préstamo intragrupo de 2,5 mil millóns de dólares australianos cun tipo de xuro anormalmente elevado. En 2017 Chevron chegou a un acordo coa Australian Taxation Office sobre a débeda fiscal duns 340 millóns de dólares australianos.

* Chevron foi criticada polo seu papel en Cobasys, a empresa que controlaba dereitos sobre patentes de baterías de níquel-hidruro metálico para automóbiles eléctricos. Nunha demanda antimonopolio presentada en 2026 pola fiscal xeral de Michigan, alegouse que Chevron pechou o acceso ás baterías e deixou de fabricar ou licenciar esa tecnoloxía.

* En 2012, un incendio na refinaría de Richmond, California, provocou un confinamento e levou máis de 15.000 persoas a procurar asistencia médica por irritación respiratoria. En 2018, a EPA, o Departamento de Xustiza dos Estados Unidos e o Estado de Mississippi anunciaron un acordo con Chevron por presuntas infraccións da Lei do Ar Limpo. A empresa comprometeuse a realizar melloras de seguridade e a asumir sancións e medidas correctoras por uns 160 millóns de dólares.

* En Bangladesh, Chevron xerou controversia pola súa prospección sísmica en 2008 no Parque nacional de Lawachara, cuestionada en estudos académicos.

* Segundo un cable diplomático divulgado por WikiLeaks, o primeiro ministro iraquí Nuri al-Maliki afirmou que Chevron negociara con Teherán o desenvolvemento dun xacemento transfronteirizo entre Iraq e Irán, a pesar das sancións estadounidenses.

* No Brasil, Chevron foi demandada por un derramamento ocorrido en 2011 fronte á costa do Río de Xaneiro. En 2013 un xuíz brasileiro retirou os cargos contra Chevron e Transocean, mais en 2014 un tribunal de apelación restableceu o proceso penal.

* En Nixeria, a plataforma *KS Endeavour* operada por Chevron ardeu en xaneiro de 2012. Dous traballadores desapareceron e foron dados por mortos. Meses despois, unha investigación de Reuters recolleu testemuños de empregados que pediran a evacuación da plataforma antes da explosión; Chevron respondeu que o persoal tiña autoridade para deter os traballos se consideraba inseguras as condicións.

* Chevron foi obxecto de críticas polas súas contribucións políticas nos EUA e por ser parte da Global Climate Coalition, un *lobby* coñecido por cuestionar a ciencia do cambio climático.

## Filiais 
* Chevron Global Exploration and Corporate Reserves
* Chevron Africa & Latin America Exploration & Production Citgo-Venezuela
* Chevron Asia Pacific Exploration & Production
* Chevron Eurasia, Europe and Middle East Exploration & Production
* Chevron North America Exploration & Production

## Notas 
## Véxase tamén 
### Outros artigos 
* Combustíbel fósil 
* Coalición Global do Clima 
* Gulf Oil 
* Standard Oil Company 
* Texaco 
* Demanda de Ecuador contra Chevron

### Ligazóns externas 
* Sitio oficial 
* Chevron Corporation – Swot Analysis (*en inglés*) 
* Historia da compañía (*en inglés*)
* Multimedia:ligazón=Wikimedia_Commons|20x20px|Commonscat